Петко Р. Славейков
Майка

chitanka.info

Мила ми е мойта майка,

        макар стара била,

макар да е сиромашка,

        тя ме е родила.

И да бъде ощ по-бедна,

        долня — прост бял камък,

аз когато я погледна

тя е безцен камък.

И да беше тя прост възел

        в дрипа еднокрайка,

тя за мен е все пак тази

        сладка, мила майка.

Мила си ми, майко моя,

        за теб ще милея,

ще те мисля, ще те помня,

        чак доде живея.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.